stanford-oval/wikipedia huggingface dataset:
אוניברסיטת האו"ם

| --- | --- |
סמל האוניברסיטה

בניין אוניברסיטת האו"ם בטוקיו
 international university
 תקופת הפעילות:  1972–הווה (כ־52 שנים)
 מייסדים:  העצרת הכללית של האומות המאוחדות 
 קמפוס:  עירוני
 בעלי תפקידים
 רקטור:  שילדז'י מרוואלה
 תלמידים
 סטודנטים לתואר ראשון:  315 (2021)
 סטודנטים לתואר שני:  225 (2021)
 סטודנטים לתואר שלישי:  90 (2021)
 שונות
 הון עצמי:  124.8 מיליון דולר (2022–2023)
 כינוי קבוצת הספורט:  UNU
 מיקום
 מיקום:  טוקיו, יפן
 מדינה:  יפן יפן
 קואורדינטות:  35°39′45″N 139°42′30″E﻿ / ﻿35.6623718°N 139.7083631°E﻿ / 35.6623718; 139.7083631
 unu.edu
  (למפת טוקיו מוגדלת) אוניברסיטת האו"ם(למפת טוקיו רגילה) אוניברסיטת האו"ם he
 
אוניברסיטת האו"ם (ביפנית: 国際連合大学;‏ בראשי תיבות: UNU) היא הזרוע האקדמית והמחקרית של האו"ם. המטה המרכזי של האוניברסיטה ממוקם בטוקיו שביפן. לאוניברסיטה מעמד דיפלומטי כמוסד של האו"ם, ומשימתה היא לסייע בפתרון נושאים גלובליים הקשורים להתפתחות ורווחת האדם באמצעות מחקר וחינוך משותפים.
בשנת 1969 הציע מזכ"ל האו"ם, או תאנט להקים אוניברסיטה מטעם האו"ם. לאחר שנתיים שדנו בנושא, אישרה האספה הכללית של האו"ם (UNGA) את הקמת אוניברסיטת האו"ם בדצמבר 1972. טוקיו נבחרה כמיקומה העיקרי בשל התחייבות ממשלת יפן להשקיע בה 100 מיליון דולר מקרן תרומות.
מאז שנת 2010, UNU הוסמכה על ידי UNGA להעניק תארים, ומציעה מספר תוכניות לתואר שני ולדוקטורט.
היסטוריה

האוניברסיטה הוקמה בשנת 1973 והחלה רשמית את פעילותה בשנת 1976 בעקבות חתימת הסכם המטה הקבוע בין האומות המאוחדות ליפן.
במהלך השנים נוצרו כמה מכונים של האו"ם שעזרו ביוזמות המחקר של האומות המאוחדות.
בדצמבר 2009, האספה הכללית של האו"ם תיקנה את אמנת האו"ם כדי לאפשר לאו"ם "להעניק תארים מתקדמים ותארים דוקטורטים, תעודות והבחנות אקדמיות אחרות בתנאים שנקבעו לשם כך בתקנון על ידי המועצה."
בשנת 2013 הודיעה UNU-ISP על כוונתה לבקש הסמכה מהמוסד הלאומי לתארים אקדמיים והערכת אוניברסיטאות (NIAD-UE) שהוא סוכנות ההסמכה היפנית של מוסדות להשכלה גבוהה. UNU-IAS הוסמך רשמית באפריל 2015, והפך אותו לארגון הבין-לאומי הראשון שהוכר על ידי NIAD-UE.
ארגון ומנהיגות

בראש האוניברסיטה עומד רקטור המחזיק בדרגת תת-מזכ"ל האו"ם (USG).
עד כה היו באוניברסיטת UNU שבעה רקטורים. הרקטור הנוכחי, מאז מרץ 2023, הוא ד"ר שילדז'י מרוואלה מדרום אפריקה. מרוואלה ירש את דייוויד מ. מאלון מקנדה, שכיהן מאז 2013 (שתי קדנציות).
מועצת UNU היא הוועד המנהל של האוניברסיטה ומורכבת מ-12 חברים שמונו על ידי מזכ"ל האו"ם בהסכמת המנכ"ל של אונסק"ו.
ראו גם

מכון האומות המאוחדות להדרכה ולמחקר
אוניברסיטה למען השלום
הערות שוליים

↑  UNTC, treaties.un.org
↑  UNU Charter - United Nations University, unu.edu (באנגלית)
↑  UNU Council - United Nations University, unu.edu (באנגלית)
| --- | --- |
בקרת זהויות :  NLI: 987007269137005171  PLWABN: 9810592471005606  BIBSYS: 90056886  BNE: XX137753  BnF: cb11865783k (data)  CANTIC: a10247233  CiNii: DA00027914  GND: 1047782-2  ISNI: 0000 0001 1931 1704  LCCN: n78050731  LNB: 000128756  NDL: 00288311  NKC: kn20010710051  NLA: 35173468  NLG: 9300  RERO: 02-A000194033  SUDOC: 02640415X  VIAF: 124422233   WorldCat (עם VIAF): 124422233
אוגוסטין רוביט

| --- | --- |

 לידה:  14 באוגוסט 1989 (בן 35) יוסטון, טקסס, ארצות הברית
 עמדה:  פאוור פורוורד, סנטר
 גובה:  2.03
 מכללה:  אוניברסיטת דרום אלבמה (2010–2014)
 קבוצות כשחקן
 2014–2015   2015–2017   2017–2019   2019–2020   2020–2021   2021–:  טייגרס טיבינגן   רטיופארם אולם   ברוזה במברג   אולימפיאקוס   ז'לגיריס קובנה   באיירן מינכן
 
אוגוסטין רוביט (באנגלית: Augustine Rubit; נולד ב-14 באוגוסט 1989) הוא כדורסלן אמריקאי המשחק בעמדות הפאוור פורוורד והסנטר בבאיירן מינכן.
קריירה

רוביט גדל ביוסטון, טקסס, ושיחק כדורסל בקבוצת הכדורסל של אוניברסיטת דרום אלבמה. בעונתו הראשונה העמיד ממוצעים של 13.1 נקודות ו-11 ריבאונדים למשחק. בעונתו השנייה העמיד ממוצעים של 15.2 נקודות ו-9.2 ריבאונדים למשחק.
לקראת עונת 2015/2016 חתם ברטיופארם אולם מהבונדסליגה הגרמנית.
ב-30 ביוני 2017 חתם בברוזה במברג, גם היא מהבונדסליגה הגרמנית.
ב-8 ביולי 2019 חתם על חוזה לשנתיים עם מועדון היורוליג היווני אולימפיאקוס.
ב-13 ביולי 2020 חתם בז'לגיריס קובנה.
ב-24 באוגוסט 2021 חתם בבאיירן מינכן, המשחקת בבונדסליגה וביורוליג.
הערות שוליים

↑  AL com staff, South Alabama's Augustine Rubit named to AP All-America team, al, ‏2013-04-01 (באנגלית)
↑  South Alabama's Augustine Rubit named Sun Belt Player of Year, al, ‏2013-03-06 (באנגלית)
↑  Basketball News, Scores, Stats, Analysis, Standings, www.eurobasket.com
↑  "Augustine Rubit officially leaves Zalgiris Kaunas". Sportando (באנגלית אמריקאית). נבדק ב-2022-06-28.
↑  "FC Bayern officially signs Augustine Rubit". Sportando (באנגלית אמריקאית). נבדק ב-2022-06-28.
אווה אבדוקימובה

| --- | --- |
אין תמונה חופשית
 לידה:  1 בדצמבר 1948 ז'נבה, שווייץ 
 פטירה:  3 באפריל 2009 (בגיל 60) מנהטן, ניו יורק, ארצות הברית 
 מדינה:  ארצות הברית, שווייץ 
 השכלה:  סטודיו אייץ' בי  בית הספר המלכותי לבלט 
 
אווה אֶבְדוֹקימוֹבָה-גרגורי (באנגלית: Eva Evdokimova-Gregori;‏ 1 בדצמבר 1948 – 3 באפריל 2009) הייתה פרימה בלרינה אסולוטה בבלט המלכותי הדני, בבלט של הדויטשה אופר ברלין ובלהקת הבלט האנגלי הלאומי ואמנית אורחת בלהקות בלט חשובות רבות ברחבי העולם.
ביוגרפיה > ילדות ונעורים

אבדוקימובה נולדה בז'נבה, שווייץ, לאב בולגרי נטול אזרחות ולאם אמריקאית והייתה אזרחית אמריקאית מלידה. את לימודי הבלט החלה בילדותה במינכן. בהמשך למדה בבית הספר המלכותי לבלט בלונדון, שם הייתה במשך שנים אחדות תלמידתה של מריה פיי. ב-1966 הייתה לרקדנית הראשונה שאינה דנית שהצטרפה לבלט המלכותי הדני, שם המשיכה בלימודיה אצל ורה וולקובה.
ביוגרפיה > קריירה

בשנת 1969 סיימה את לימודיה בבלט האופרה של ברלין, שם רקדה לראשונה את ז'יזל בשנת 1971. בשנת 1973 קודמה לדרגת פרימה בלרינה, מעמד בו התמידה במשך 12 שנים. במשך שנים רבות הייתה גם הבלרינה המובילה של לונדון פסטיבל בלט (כיום הבלט האנגלי הלאומי), שם בחר בה רודולף נורייב לרקוד כנסיכה הראשונה אורורה בהפקה שלו לבלט "היפהפייה הנרדמת" עם הלהקה, בשנת 1975.
לאורך הקריירה שלה רקדה אבדוקימובה עם כל להקת בלט חשובה ברחבי העולם, בהן בלט קירוב, שם הדריכה אותה נטליה דודינסקאיה, תיאטרון הבלט האמריקאי ובלט האופרה של פריז. לעיתים קרובות רקדה עם נורייב. השותפות ביניהם נמשכה מעל חמש-עשרה שנים והם הופיעו יחד מאות פעמים.
לאחר הופעה עם בלט קירוב הוענק לה התואר פרימה בלרינה אסולוטה. לאחר זאת, הוצגה בתואר זה בכל הופעה ברחבי העולם. נוסף לפרשנויותיה לגיבורות הטרגיות של התקופה הרומנטית, ז'יזל והסילפידה, חבק הרפרטואר שלה כ-150 תפקידים, מן הבלטים הקלאסיים עד אלה בני-זמננו. המחול האחרון שנוצר בשבילה, על ידי הכוריאוגרף הנינג ריבזאם בשנת 2002, הניע את מבקרת המחול של הניו יורק טיימס ג'ניפר דאנינג לכתוב, "הן הסולו והן הביצוע שלה היו חגיגות של מעשה מחשבת אמנותי, מן הסוג שרק בשלות וניסיון יכולים להפיק."
אבדוקימובה הייתה האמריקאית הראשונה שזכתה בתחרות בלט בינלאומית, כאשר הגיעה למקום הראשון בתחרות הבלט הבינלאומית של ורנה בשנת 1970. בשנת 2005 קיבלה את פרס גלינה אולנובה על "מסירות נטולת-פניות לאמנות המחול".
בניו יורק למדה משחק באולפן HB.
ביוגרפיה > השנים הבאות ומוות

אבדוקימובה הייתה למורה לריקוד ולמנהלת בלט בבוסטון בלט ושפטה במספר רב של תחרויות בלט בינלאומיות.
אווה אבדוקימובה מתה ב-3 באפריל 2009, מסיבוכים של מחלת הסרטן, במנהטן, לדברי בעלה, מייקל ס. גרגורי.
לקריאה נוספת

The Times "Eva Evdokimova: prima ballerina assoluta", April 18, 2009
Dance Magazine, December 2005, interview
Ballet Arts bio.
Oxford Dictionary of Dance entry
People, January 11, 1988, Vol. 29, No. 1
Portrait of an Artist: Eva Evdokimova, Dance Books, London 1982 Homepage of Annemarie Kleinert, Author of Books on Journal des Dames et des Modes, Eva Evdokimova, the Berlin Philharmonic Orchestra, and the Freie Universität Berlin, web.archive.org, ‏2013-06-15
הערות שוליים

↑  ג'ניפר דאנינג, הניו יורק טיימס, "אווה אבדוקימובה, בלרינה, מתה בגיל 60, 6 באפריל 2009
↑  מרי קלארק, הגרדיאן, פרימה בלרינה אוה אבדוקימובה קצרה שבחים על קלילות סגנונה הטהור, שלא מן העולם הזה 9 באפריל 2009
↑  קלאוס גייטל, ברלינר מורגנפוסט, "פרימה בלרינה של הדויטשה אופר מתה 5 באפריל 2009
↑  HB Studio Alumni בוגרי סטודיו HB
↑  ג'ניפר דאנינג, הניו יורק טיימס, "אווה אבדוקימובה, בלרינה, מתה בגיל 60, 6 באפריל 2009
| --- | --- |
בקרת זהויות :  NLI: 987007604667805171  BnF: cb120073348 (data)  GND: 118531468  ISNI: 0000 0000 5888 9253  LCCN: n82230572  SUDOC: 160374421  VIAF: 74644210   WorldCat (עם VIAF): 74644210
אוטוקאר מגאל

הטירה הבישופית ואסרברג על יד גאל, אוסטריה, כפי שנראית בשנות ה-2000.היא נכבשה מידי הצ'כים בשנת 1276 על ידי אביו של הכרוניקן, דיטמאר מגאל
לוח לזכרו של אוטוקאר מגאל על החומה החיצונית של טירת ואסרבורג
המנזר זקאו בשטיריה, שבקלויסטר שלו נקברו אוטוקאר מגאל ואשתו, אליזבט בסביבות 1320
אוטוקאר מגאל, אוטוקאר אאוס דר גאל, ידוע גם כ-"אוטאקאר משטיריה" (בגרמנית: Ottokar aus der Gaal
או Otacher ouz der Geul, לפעמים Ottokar von Steiermark, ‏ 1265 לערך - 1322 או 1318) היה כרוניקן ומשורר אוסטרי מחבל שטיריה, מחבר "הכרוניקה השטירית בחרוזים" Ottokars Österreichische Reimchronik שכללה 100,000 חרוזים. נחשבת לחיבור ההיסטורי המקיף הראשון בשפה הגרמנית. 
הודות לקשריו הענפים השיג מידע רב על אירועים היסטוריים שהתרחשו בחלקים שונים של "האימפריה הרומית הקדושה בעלת הלאום הגרמני".
בגלל טעות של ההיסטוריון וולפגנג לאציוס מן המאה ה-16, הכרוניקן נקרא לפעמים גם "אוטוקאר פון הורנק" (Ottokar von Horneck).
חייו

אוטוקאר נולד בסביבות 1265 כבנו של דיטמאר אאוס דר גאל ( או במקור -Dietmar ouz der Geul) מפקד (קפטן) של מבצר הטירה הבישופית ואסרברג. מקום לידתו היה ככל הנראה זידלהוף דר דאלר ושמו מוזכר לראשונה בשנת 1287. 
אוטוקאר היה בן למשפחת אצילים בני שטרטווג.
הוא שרת את משפחת הרוזנים ליכטנשטיין, שהנציג הבולט שלהם היה המינזנגר אולריך פון ליכטנשטיין. לפי תעודות מ-1304 הוא חי בשטיריה. 
אוטוקאר השתתף במסעים צבאיים ושימש גם בשליחויות דיפלומטיות.
הוא היה, כפי מעיד בשירתו, תלמיד של משורר החצר והמינסטרל מייסטר קונרד פון רוטנבורג (Kuonrât von Rôtenbere), שפעל בחצר של מנפרד, מלך סיציליה.
הכרוניקה השטירית

הכרוניקה שלו בחרוזים, הכתובה בשפה הגרמנית ה"גבוהה" מימי הביניים mittelhochdeutsch שהייתה נהוגה בדרומה, מרכזה ומזרחה של "האימפריה הרומית הקדושה". 
הכרוניקה מכסה תקופה החל משנת 1246, סוף שלטונו של הקיסר פרידריך השני לבית הוהנשטאופן ועד-1309 כשהספר מסתיים פתאום, ומתארת אירועים שהתרחשו ברחבי האימפריה הרומית הקדושה, כולל אוסטריה ושטיריה, תוך התבססות על מקורות היסטוריים וספרותיים.
נקודת מבטו הייתה זאת של האצולה השטירית של התקופה. 
פרק מיוחד מפורסם של הכרוניקה נוגע לנפילת עכו הצלבנית בשנת 1291.
הכרוניקה של אוטוקאר מתארת, בין השאר, את הקרבות החשובים בהיסטוריה של שטיריה בתקופה הידועה בתולדות אוסטריה כאינטררגנום (1246-1278) לאחר קץ השלטון של שושלת באבנברג ובעת הסכסוכים שבין המלך הצ'כי ודוכס אוסטריה אוטאקאר השני פז'מיסל ובין רודולף לבית הבסבורג.
אוטוקאר כתב גם כרוניקה שאבדה, על קיסרי האימפריה הרומית הקדושה, ותכנן לכתוב גם היסטוריה של האפיפיורים.
הנצחה

בשנת 1996 הוצבה על חומת טירת ואסרבורג בשטיריה, לוח לזכרו.
רחוב "הורנק" בשכונת הרנאלס בווינה נקרא כך (בשם שגוי) לזכרו
לקריאה נוספת

The Oxford Companion to German Literature, Oxford University Press, 2005
אוטופיה (סדרת טלוויזיה בריטית)

| --- | --- |
סמליל הסדרה
סמליל הסדרה
 סוגה:  סדרת מתח, סדרת דרמה 
 יוצרים:  דניס קלי 
 כותבים:  דניס קלי   מארק אלדריג'   הו קנאייר ג'ונס   קלייר מקדונלד   ג'ון דונלי
 בימוי:  מארק מונדן   ויין צ'ה ייפ   אלכס גרסיה לופז
 שחקנים:  פיונה או'שונסי  איאן פורטר  אלינור מטסורה  מייקל סמיילי  סילבסטרה לה טוזל  איאן מקדרמיד  אנה מאדלי  ג'רארד מונקו  קווין אלדון  סשה דוואן  אמיל הוסטינה  ג'ולייט קוואן  ויל אטנבורו  סטיבן רוברטסון  סטיבן ריאה  מייקל מלוני  פול היגינס  ניל מסקל  אדיל אקטר  אלכסנדרה רואץ'  נייתן סטיוארט-ג'ארט  ג'יימס פוקס  אליסטר פטרי  רות גמל  סיימון מקברני  ג'רלדין ג'יימס  פול רדי  אמיליה ג'ונס  דייוויד קלדר 
 פסקול:  כריסטובל טאפיה דה ויר
 ארץ מקור:  הממלכה המאוחדת 
 שפות:  אנגלית 
 מספר עונות:  2 
 מספר פרקים:  12 
 הפקה
 מפיק:  קארן וילסון   ג'יין פדרסטון   דניס קלי
 מפיקים בפועל:  רבקה וריי רוג'רס
 חברת הפקה:  Kudos Film and Television
 עורכים:  לוק דנקלי   דייוויד שאראפ
 אתר צילומים:  ליברפול, אנגליה, הממלכה המאוחדת
 צלמים:  אולה בראט בירקלנד - עונה ראשונה   לול קרולי - עונה שנייה
 מוזיקה:  כריסטובל טאפיה די ויר 
 אורך פרק:  50 דק' 
 שידור
 רשת שידור:  ערוץ 4 
 תקופת שידור מקורית:  15 בינואר 2013 – 12 באוגוסט 2014 
 קישורים חיצוניים
 utopia.channel4.com
 דף התוכנית ב-IMDb
 
אוטופיה (באנגלית: Utopia) היא סדרת מתח טלוויזיונית בריטית, בעלת סגנון אפלולי, העוסקת בתאוריות קשר והתפוצצות אוכלוסין עולמית שעלתה לשידור בשנת 2013 בערוץ 4 הבריטי. הסדרה נוצרה על ידי המחזאי והתסריטאי דניס קלי.
הסדרה תמה עם סיום עונתה השנייה ב-2014.
רקע

הסדרה עוקבת אחרי קבוצה קטנה של אנשים המגלים עניין בכתב יד של מהדורת המשך לרומן גרפי שנקרא "ניסויי אוטופיה" שעל פי השמועות חזה את האסונות הגרועים ביותר במאה האחרונה. החלק הראשון של הרומן נוצר כביכול על ידי חולה נפש שהתאבד, ועל כן הסיכוי למצוא את מהדורת ההמשך קוסם להם. מיד לאחר הפגישה (שאחד מהם לא הגיע אליה) פוקדים את בני החבורה אסונות והם הופכים לנרדפים על ידי רשויות החוק ורשת צללים שרוצים להשיג את כתב היד ולהשתיקם לצמיתות.
תקציר העלילה

בקי - סטודנטית לרפואה, איאן - יועץ טכנולוגי, וילסון - האקר גאון, גרנט - תלמיד יסודי וביג'אן, מחליטים להיפגש בפאב כדי לבחון כתב יד שביג'אן השיג שאמור להיות מהדורת ההמשך לרומן הגרפי "ניסויי אוטופיה" אותו הם מעריצים, ושנכתב על ידי פיליפ קארוול. ביג'אן אינו מגיע לפגישה, אך השאר מתוודעים זה לזה. ביג'אן רכש את כתב היד מחנות קומיקס שבעליו נרצחים בעורמה ואכזריות על ידי שני מתנקשים מיומנים, לא לפני שהם מוסרים את זהותו של האדם שרכש את כתב היד. הרוצחים מתחקים אחרי ביג'אן ומשליכים אותו ממרפסת ביתו כדי לדמות התאבדות, אך גרנט שהחליט לא לחכות שביג'אן יצור איתם קשר והלך לביתו, היה עד לרצח ואף הצליח לקחת מן המתנקשים את כתב היד. המתנקשים לא בוחלים בשום אמצעי, רוצחים, מענים, מתחזים, הורסים חיים וטופלים האשמות שווא כדי להשיג את כתב היד. החבורה מקבלת עזרה מג'סיקה הייד - ביתו של קארוול, אותה מחפשים המתנקשים. ג'סיקה נרדפה כל חייה על ידי רשת הצללים והיא מומחית בהעלמות, הטעיה, כלי נשק וקרב פנים אל פנים. במשרד הבריאות מתכננים הפצה של חיסון ל"שפעת הרוסית" שהכתה בחלקים קטנים ומבודדים של בריטניה וגבתה כמה עשרות הרוגים. בני החבורה מבינים כי משרד הבריאות מנסה להפיץ את החיסון באמתלת שווא וכי "השפעת הרוסית" אינה קיימת ומנסים למצוא את הקשר אל כתב היד של קארוול.
דמויות

ג'סיקה הייד (מגולמת על ידי פיונה או'שאנסי) - בתו של פיליפ קארוול. נרדפה כל חייה על ידי רשת צללים, דבר שהפך אותה לקשוחה במיוחד ולחסרת רחמים.
בקי (מגולמת על ידי אלכסנדרה רואץ') - סטודנטית לרפואה שכמו אביה שמת, חולה במחלה חשוכת מרפא בשם "תסמונת דיל".
איאן ג'ונסון (מגולם על ידי נייתן סטיוארט-ג'ארט) - יועץ טכנולוגי צעיר שחי עם אימו.
וילסון וילסון (מגולם על ידי אדיל אקטר) - האקר קונספירטור שהצליח להעלים כל זכר אלקטרוני לקיומו. עובר עינויים ועינו נעקרת.
גרנט לית'אם (מגולם על ידי אוליבר וולפורד) - נער קשה יום אך בוגר, בן 11. הופלל ברצח של 8 ילדים ומורים בירי בבית ספרו.
מייקל דאגדייל (מגולם על ידי פול היגינס) - עובד בכיר במשרד הבריאות הנסחט על ידי גורמים עלומים כדי לבצע משימות שמשמעותן אינה ידועה לו. עם זאת, הוא נחוש לחקור את האמת ולהשתחרר מן העול.
ארבי / פייטרה (מגולם על ידי ניל מאסקל) - רוצח סוציופת בשירות רשת הצללים המנסה לאתר את כתב היד ואת ג'סיקה הייד. לבסוף מתברר כי הוא בנו המאומץ של פיליפ קארוול.
מילנר (ג'רלדין ג'יימס / רוז לזלי) – מנהלת ב-MI5 שעוזרת לבני החבורה, אך מתברר כי היא ראש רשת הצללים והיא זו המנסה לתפוס את ג'סיקה הייד ואת כתב היד.
פיליפ קארוול (מגולם על ידי איאן מק'דיארמיד / טום בורק) – מדען גאון, אביה של ג'סיקה הייד. המוח מאחורי "פרויקט אוטופיה".
ג'ן דאגדייל (רות גמל) - אשתו של מייקל.
המשך הסדרה לאחר עונה 2

עונה 2 נגמרה באופן פתוח ומלכתחילה תוכננה להוות בנייה לעונה שלישית אשר עמדה להתמקד במרדף של "הרשת" (המנוהלת כרגע על ידי וילסון; מר ראביט החדש.) אחר פתרון אלטרנטיבי לתוכנית המקורית של יאנוס, ולחזרתו של ארבי למשחק, אך ערוץ 4 אשר הפיק את הסדרה החליט לבטל את הזמנת העונה השלישית למרות מחאת המעריצים.
בתחילת 2015 היו שמועות על כך שרשת הכבלים המצליחה HBO תרכוש את הזכויות לרימייק אמריקאי לסדרה, ואף תיצור המשך לעונות נוספות יחד עם הכותב המקורי של הסדרה, אך לאחר חצי שנה החליטו לבטל את הפרויקט עקב שיקולי תקציב.
ב-2020 הופק הרימייק האמריקאי במסגרת ערוץ הסטרימינג של אמזון, אך סדרה זו בוטלה לאחר עונתה הראשונה (8 פרקים).
WebP

| --- | --- |


תמונה לדוגמא בטכנולוגיה WebP
 סיומת קובץ:  webp
 סוג מדיה באינטרנט:  image/webp 
 מפתח:  גוגל
 תאריך השקה:  ספטמבר 2010
 פורמט פתוח?:  כן
 אתר רשמי
 
WebP הוא פורמט דחיסה גרפי שפותח על ידי גוגל המיועד להחליף פורמטים נפוצים של קובצי JPEG, PNG ו-GIF. הוא תומך הן בדחיסה עם אובדן נתונים והן בדחיסה ללא אובדן, וכן בתמונת אנימציה והן בשקיפות בינארית.
גוגל הכריזה על פורמט WebP בספטמבר 2010, והוציאה את הגרסה היציבה הראשונה שלה לציבור הרחב באפריל 2018.
היסטוריה

WebP הוכרזה לראשונה על ידי גוגל ב-30 בספטמבר בשנת 2010 כפורמט פתוח חדש עבור גרפיקה דחוסה באינטרנט. הפורמט מייצר קבצים דלי משקל, שקטנים בגודלם מקובצי JPEG באיכות תמונה דומה. WebP שוחרר תחת רישיון תוכנה חופשית של BSD.
ב-3 באוקטובר 2011, גוגל הוסיפה אפשרות של "פורמט קובץ מורחב" המאפשר תמיכה ב-WebP בסוגי קבצים אחרים כדוגמת אנימציה ו-Exif.
ב-18 בנובמבר 2011, גוגל הכריזה על מצב דחיסה חדש ללא אובדן ותמיכה בשקיפות תמונה. התמיכה הופעלה כברירת מחדל החל מגרסת libwebp 0.2.0 (16 באוגוסט 2012). לפי הדיווח של גוגל מנובמבר 2011, המרה מ- PNG ל-WebP הביאה להפחתה של בין 20% ל 45% בגודל הקובץ ב-PNG.
ביולי 2016, אפל הוסיפה תמיכה ב-WebP לגרסאות בטא מוקדמות של מערכות ההפעלה שלה macOS Sierra ו-iOS 10,. כששוחררה לציבור הרחב בספטמבר 2020, נוספה תמיכת WebP בגרסה 14 של ios
ספריית libwebp התומכת הגיעה לגרסה 1.0 באפריל 2018.
נכון לנובמבר 2021, לדפדפני אינטרנט התומכים ב-WebP, נתח השוק הוא 96%.
תמיכה > דפדפני אינטרנט

גוגל מקדמת את WebP כך שכל הדפדפנים מבוססי ה-Chromium תומכים בפורמט. גוגל גם מציעה למנהלי אתרים לעבור מ-JPEG ו-PNG ל-WebP כדי לשפר את ציון מהירות האתר שלהם.
גרסאות Microsoft Edge שפורסמו לאחר ינואר 2020, מבוססות על דפדפן Chromium ויש להן תמיכה ב-WebP.
ספארי הוסיפה תמיכה עבור WebP בשנת 2020 עם iOS 14 ו גרסת ה-macOS 11 .
דפדפן פיירפוקס תומך רשמית ב-WebP מאז ינואר 2019.
חברת פוטושופ של אדוביי החלה לתמוך בפורמט החל מפבואר 2022, מגרסת 23.2 של התוכנה.
GNOME Web, Midori ו-Falkon תומכים באופן מקורי ב-WebP.
בשנת 2023 נהייתה תפוצת הפורמט מאוד רחבה, הואיל והחברות קלאודפלייר ו-Akamai, האחראיות על יותר מ-20% מתעבורת האינטרנט, החלו להמיר כל תמונה לפורמט WebP, מפני שזה חוסך כמחצית מרוחב הפס.
הערות שוליים

↑  פורמט תמונה לאינטרנט | WebP, באתר Google Developers
↑  "Comparative Study of WebP, JPEG and JPEG 2000". Google Code. אורכב מ-המקור ב-4 באוקטובר 2010. נבדק ב-1 באוקטובר 2010. {{cite web}}:  (עזרה)
↑  Rabbat, Richard (3 באוקטובר 2010). "License/Patent clarification". Google Groups. נבדק ב-11 במרץ 2011. {{cite web}}:  (עזרה)
↑  Arora, Vikas (3 באוקטובר 2011). "WebP-Mux (RIFF based container) framework". Google Groups. נבדק ב-18 בנובמבר 2011. {{cite web}}:  (עזרה)
↑  "WebP Container Specification". Google Developers. נבדק ב-4 באפריל 2020. {{cite web}}:  (עזרה)
↑  Alakuijala, Jyrki (30 באוגוסט 2012). "Lossless and Transparency Modes in WebP". Google Developers Blog. נבדק ב-6 בספטמבר 2012. {{cite web}}:  (עזרה)
↑  Zern, James (16 באוגוסט 2012). "Version 0.2.0". Chromium. נבדק ב-6 בינואר 2017. {{cite web}}:  (עזרה)
↑  Alakuijala, Jyrki; Arora, Vikas; Joshi, Urvang (18 בנובמבר 2011). "Lossless and Transparency Encoding in WebP". Google Code Blog. נבדק ב-18 בנובמבר 2011. {{cite web}}:  (עזרה)
↑  Stephen Shankland (2016-07-19). "Apple tests Google graphics format to speed up websites". CNET. נבדק ב-2016-07-20.
1 2  "Apple Developer Documentation - Safari 14 Release Notes". developer.apple.com. נבדק ב-2021-02-18.
↑  "libwebp 1.0.0 release". 2018-04-21. נבדק ב-2021-02-18.
↑  "Can I use... WebP image format". caniuse.com. נבדק ב-2021-11-19.
↑  "Serve images in modern formats". Chrome Developers.
↑  "WebP images won't load in Microsoft Edge with Application Guard". 14 בנובמבר 2018. נבדק ב-2018-11-14. {{cite web}}:  (עזרה)
↑  "Firefox 65 for developers - Mozilla | MDN". developer.mozilla.org.
↑  "Firefox 65 supports Google's WebP Image format - gHacks Tech News". gHacks Technology News (באנגלית אמריקאית). 2018-11-02. נבדק ב-2022-01-20.
↑  Work with WebP files in Photoshop - Adobe Support
↑  Rahul Kumar, Cloudflare Market Share 2023 [Statistics & Report], ‏2023-01-06 (באנגלית אמריקאית)
↑  למה בזמן האחרון אנחנו נתקלים כל הזמן בקובצי WebP, ומי אשם בכך?, ‏6 במאי 2023
אוניברסיטת האימאם חוסיין

| --- | --- |


 אוניברסיטה ציבורית
 על שם:  חוסיין 
 מוטו:  تامین نیروی انسانی متخصص (תרגום מילולי: "הופכים אנשים חזקים למיומנים")
 תקופת הפעילות:  1986–הווה (כ־38 שנים)
 בעלי תפקידים
 נשיא:  מוחמד ראזה חסאני האנג'ר
 סגל:  300
 סטודנטים
 :  6,000
 סטודנטים לתואר שני:  2,000
 סטודנטים לתואר שלישי:  500
 שונות
 הון עצמי:  20 מיליון דולר
 מיקום
 מיקום:  איראן איראן, טהראן
 מדינה:  איראן איראן
 קואורדינטות:  35°45′02″N 51°35′15″E﻿ / ﻿35.750556°N 51.5875°E﻿ / 35.750556; 51.5875
 www.ihu.ac.ir
  (למפת טהראן מוגדלת) אוניברסיטת האימאם חוסיין(למפת טהראן רגילה) אוניברסיטת האימאם חוסיין
 
מבנה הקמפוס המרכזי של האוניברסיטה
אוניברסיטת האימאם חוסיין (בפרסית: دانشگاه امام حسین) היא אוניברסיטה ציבורית בטהראן שבאיראן. האוניברסיטה נוסדה בשנת ב-1986 ומשתפת פעולה עם המשרד למדעים, מחקר וטכנולוגיה ומשרד ההגנה בממשלת איראן, וכן עם משמרות המהפכה. נקראת על שם האימאם חוסיין (בן עלי), מייסד השיעה.
באוניברסיטה לומדים כ-6,000 סטודנטים. תנאי הקבלה לאוניברסיטה שונים מהמקובל באוניברסיטאות האיראניות, שבהן עמידה בבחינת כניסה מטעם המשרד למדעים, מחקר וטכנולוגיה האיראני, היא תנאי לקבלה ללימודים אקדמאיים. אוניברסיטת האימאם חוסיין מקבלת לשעריה רק חברים במשמרות המהפכה, על המועמד לעמוד בריאיון הבוחן התאמה אידאולוגית ולהוכיח כשירות רפואית. סטודנטים המתקבלים מקבלים מלגה והופכים לחברים בבסיג'. הסטודנטים אינם מורשים לטוס לחו"ל או לעבוד בחברות פרטיות.
היסטוריה

האוניברסיטה הוקמה בשנת 1986 בשם אוניברסיטת "האימאם חוסיין - השכלה גבוהה" ובתחילה כללה פקולטה להנדסה, פקולטה למדעים, פקולטה למדעי החברה, וכן פקולטה לרפואה. שנה לאחר מכן, ב-1987, כללה גם פקולטה למדעים צבאיים. בשנת 1994 הפקולטה לרפואה הפכה לאוניברסיטה לרפואה בשם "אוניברסיטת בכיאתאללה למדעי הרפואה" המכשירה סטודנטים לדוקטורט בשלוש פקולטות תזונה, רפואה דחופה ותרופות כמו גם מהווה מכון למחקר תרופות עבור הצבא.
היסטוריה > רקע

בשנת 1969 איראן הכפיפה את כל התעשיות הצבאיות תחת ארגון התעשיות הצבאיות (ה-MIO) אשר היה כפוף ל"שר המלחמה". במשך כ-15 שנה, התעשיות יצרו ציוד מגן, פצצות, מרגמות ומרעומים. בנוסף לכך, סיפקו רובים ומכונות ירייה ברישיון מערב גרמניה.
כתוצאה מהמהפכה האיראנית, נעצרה פעילות הארגון; ללא מומחים מחוץ לאיראן, התעשיות לא יכלו להמשיך לפעול ולהמשיך בייצור. עד שנת 1981 איבד הארגון את השליטה שלו בתעשיות.
בסוף 1981, הממשלה החדשה שקמה לאחר המהפכה הכפיפה את התעשיות תחת ארגון תעשיות ההגנה (DIO) וב-1986 מספר גדול של רובים ומכונות ירייה היו מייצור מקומי. על מנת להשיג יכולות טכנולוגיות ייחודיות הוקמו מספר גופים אקדמיים, ביניהם "אוניברסיטת האימאם חוסיין", "אוניברסיטת בקיאתאללה למדעי הרפואה", "אוניברסיטת מאלכ אשתר" שכפופות ישירות או בעקיפין ל-DIO.
ב-1989 החלה תוכנית לפיתוח טילים בליסטיים בראשות משמרות המהפכה. באותו הזמן משרד ההגנה והשמירה אוחד למשרד ההגנה והלוגיסטיקה של הכוחות המזוינים ויכולות משמרות המהפכה אוחדו עם ה-DIO. בשנות ה-90 האחריות על תוכנית הטילים הוטלה על ארגון תעשיית האוויר והחלל האיראני (AIO).
מחקר

באוניברסיטה פועלת מחלקה המתמחה בפיזיקה גרעינית. כחלק מפעילותה עבור משמרות המהפכה, היא משמשת כמרכז לניסויים אודות מחקר הגרעין. יתרה מכך, מרכזת את כלל תחום המחקרים האקדמאיים מהאוניברסיטאות האיראנית בתחום העשרה גרעינית ופיתוח נשק גרעיני. פרופסור ריימונד טאנר מאוניברסיטת ג'ורג'טאון, מומחה לאיראן, טוען שהאוניברסיטה הפכה למרכז בתוכנית הגרעין החשאית של איראן.
בנוסף יש הערכות כי האוניברסיטה משמשת גם למחקר ביולוגי בתחום המיקרובים ונשק ביולוגי.
בפברואר 1998 קבעה ממשלת בריטניה כי האוניברסיטה מספקת אמצעים וטכנולוגיה לנשק להשמדה המונית, לצד עסקאות אסורות. כך גם תוארה על ידי ממשלת גרמניה - ארגון צבאי איראני הפועל להשיג נשק להשמדה המונית. ישנם דיווחים הטוענים כי המוסד פועל לפיתוח יכולת גרעינית בנפרד מהארגון לאנרגיה אטומית של איראן. לפי גורמים רשמיים בארצות הברית המוסד מייצר אנתרקס ואַפְלָטוׂקְסִין (Aflatoxin).
המשרד לבקרה על נכסים זרים האמריקאי (OFAC) הטיל סנקציות על הארגון ואסר על סחר עמו. כמו כן, הוא נמצא ברשימת המוסדות החשודים בפיתוח אמצעי לחימה ביולוגיים, כימיים וגרעיניים של ממשלת יפן.
הכשרה

בתחילה אוניברסיטת האימאם חוסיין כללה ארבע פקולטות:
פקולטה להנדסה
מחלקה להנדסת מכונות
מחלקה להנדסה אזרחית
מחלקה להנדסת חשמל
מחלקה למדעי המחשב
מחלקה להנדסת תעשייה
מחלקה להנדסה כימית
מחלקה להנדסת אווירונאוטיקה וחלל
פקולטה למדעי הטבע
מחלקה לפיזיקה
מחלקה לכימיה
מחלקה למתמטיקה
מחלקה לביולוגיה
פקולטה למדעי החברה (1987)
מחלקה לניהול
מחלקה לכלכלה
מחלקה לניהול מידע טכנולוגי
פקולטה לרפואה (1987)
בהמשך התווספה-
פקולטה למדעים צבאיים (1990)
בשנת 1994, בוטלה הפקולטה לרפואה והפכה לאוניברסיטה לרפואה "אוניברסיטת בכיאתאללה למדעי הרפואה".
לאוניברסיטה 33 תוכניות לתואר שני ו-9 תוכניות למסלול דוקטורט, המאושרים על ידי המשרד למדעים מחקר וטכנולוגיה האיראני.